norra | reisijutud
Archive for the ‘norra’ Category
Lugu sõpradest ja sauna eesruumi põrandast (Oslo-Tartu, vol3)
Norras ei ole saunad eriti popid, nii et eurotripilt tagasi koju jõudnuna läksime esimese asjana sauna. Kes külas pole käinud, siis teatavasti on sauna eesruum juba mitmendat aastat “ehitusjärgus” ja näeb välja selline:
Posted in eesti, norra
Oslo-Tartu road trip (vol2)
Maitea, mul Thunderbird ei oska igatahes käesolevast ajahetkes tahapoole postitatud poste RSS voos kuvada, nii et postitan praegusesse hetke. Eile kirjutasin muidu sellise asja. Ajaloolise korrektsuse huvides olgu siis ära mainitud, et sündmus ise toimus 2010 aasta juunis. Ja nüüd asjast ka:
Ursina vanematel on Churis ilus vana korter, kõrgete lagedega ja pisut antiikne, isa on kuulus kohalik poliitik (tänavatel näopildid ja puha – just lõppesid valimised), ema on õpetaja. Chur ise on ka väga lahe, imetabased mäevaated ümberringi ja mingi mägedevahelise loodusliku tuuletunneli tõttu pidavat suvel temperatuurid 40 tuuri kerkima. Read the rest of this entry »
Posted in eesti, norra, poola, šveits
Oslo-Tartu road trip (vol1)
See Indiast Oslosse tagasipääsemine kujunes oodatust keerulisemaks. Vähe sellest, et ma seal plaanitust nädala kauem olin, selgus viimasel viimasel õhtul kell 19:00 (lend oli südaööl), et olen ikka täiesti asendamatu ja kui ma nüüd ikkagi tagasi lendan, siis kuulutab India Eestile sõja. Tükk pusserdamist ja telefonikõnesid ja e-kirju ja et selgus, et asendamatusel on väga konkreetne hind eurodes. Kui kohalikud selle siis ruupiatesse ümber lõid, arvasid, et ega neil selle projektiga nüüd nii kiire kah ei ole ja ilmselt kannatab ikka mõned nädalad oodata. Read the rest of this entry »
Posted in norra, rootsi, saksamaa, šveits
Paneme pealkirja ka
Et mis siis vahepeal toimunud on? Ämmad käisid külas, Meelike kirjutab sellest siin. Ivo käis pruudiga külas ja ka selle kohta on kõik ära öeldud – siin. No vot, muidu kulgeb vaikselt ja rahulikult, olen viimase 7 nädalaga jooksnud 73 kilomeetrit, suusatanud 12 kilomeetrit, 1 päeva laudanud, poolteist tundi kossu mänginud ja 28 km sportlikku kõndi teinud. Pakun, et nii sportlikud poolteist kuud olid viimati ülikooli ajal ja enesetunne on päris hea. Joostes on pulss natukene kõrgevõitu endiselt, aga näitab paranemise trende ja korra on õnnestunud alla 150 ka saada jooksu lõpuks. Ega see telefoniga mõõtmine mingi eriline täppisteadus muidugi ole.
Impulssi või keskkonnamuutust on lihtsalt vaja, et vanemas eas midagi uut ja pingutust vajavat tegema hakata. Alguses oli ikka rakse ka, tagumik on kangesti tugitooli külge kleepunud ja kogu aur läheb kannatamise peale, ilusat loodust vaadata ei jaksa, kops on kinni ja eduelamust on vähe. Aga noh, nüüd on juba täitsa tore, see Songsvanni järv on ikka imeilus koht. No ja kui hommikul peegli ees hästi kõvasti punnitada, siis võib õige pisut aimata kõhulihaste olemasolu – ka seda pilti nägi viimati ülikooli ajal, ma arvan. Võib-olla on mul muidugi elav kujutlusvõime.
Seidi korraldas enda juures eestiteemalise olelungi ja tegi välkaritlele Eesti kohta viktoriini. Üks küsimus oli, et mis on see eriline omadus või iseloomujoon, mille poolest eestlsed on välismaalaste hulgas tuntud. Vastuseks pakuti… sodoomia. Ei oskagi nagu midagi öelda :). Paistab, et pikk ja raske saab olema see eesootav selgitustöö ja eestlaste tegeliku pale osas. Aga noh, Iraanis näiteks ei tohi naised katmata juustega ringi käia ja jalgrattaga sõita (no kui haige see veel on?!?), nii et tegelikult on meil ikka sünnikohaga vedanud. Muidu oli tore pidu.
Posted in norra
Hytte tur, vol2
Eelmisel nädalavahetusel käsime onnikeses ja kõik algas nii kenasti, nii kenasti…
Tegelikult, sai asi alguse juba reedel, lugesin Jonne (spordi)blogi, sain kõvasti inspiratsiooni, nii et läksin Songsvanni äärde jooksma pärast tööd – 6,6 km, 40 min, pulss pärast jooksu 156. Enapena, õhtul kell 11 tuli sakslane Jonas lagedale pakkumisega teha väike jalutuskäik lähedalasuvasse mägionni. Me olime kohe varmalt nõus. Plaan siis selline, hommikul jalutame 10 km onnini, seal siis teeme lõket, grillime vorstikesi, libistame õlut ja loeme raamatut. Read the rest of this entry »
Naiste seas esimene
Sel nädalavahetusel käisime Ringebu lähedal Spidbergseteris Teedul külas. 250 km Oslost põhjas (hästi udune ilm oli minnes), mägede vahel on selline pisike armas küla mäeharja peal ja sadu kilomeetreid suusaradasid muidugi ka. Paistis, et peamiselt kohalikele turistidele orienteeritud, inglise keeles polnud mitte ühtegi silti.
Henrik käis külas. Algus polnud eriti paljutõotav, sest terve nädalavahetus pidi taevast mingit plöga sadama, aga lõppkokkuvõttes läks kõik hästi. Reedel, kohe varsti pärast külaliste saabumist, läksime läksime Aker Brygge’ äärde TGIF’i õhtust sööma, kohe pärast seda, kui olime odavast lennujaamaõllest pisut julgust kogunud. Lingi panin sellepärast, et äkki ma pole ainus ullike, kes senimaani seda akronüümi ei teadnud. No vot, jõime seal siis Norra (senimaani) kõige kallimat õlut (87 NOK) ja osad inimesed sõid ka. Kelnerid hingasid heeliumi ja laulsid sünnipäevalastele sünnipäevalaule, paistis üpris sagedane atraktsioon olevat sealkandis, aga esimene kord oli küll täitsa naljakas, päriselus polnud sellist asja varem näinud. Perroonibaari ja Grünelokkasse jõudsime ka veel tol õhtul, nii et päris korralik tutvumisring. Read the rest of this entry »
Arhiiv Select Month November 2018 (1) October 2018 (3) September 2018 (1) July 2018 (1) June 2018 (1) January 2018 (1) December 2017 (3) November 2017 (11) October 2017 (1) February 2016 (1) December 2015 (5) October 2015 (1) April 2015 (1) October 2014 (4) November 2013 (2) March 2013 (1) February 2013 (1) October 2012 (4) September 2012 (1) August 2012 (1) July 2012 (3) June 2012 (2) February 2012 (1) January 2012 (1) October 2011 (3) September 2011 (1) April 2011 (1) January 2011 (2) October 2010 (2) July 2010 (8) June 2010 (3) May 2010 (4) April 2010 (5) March 2010 (8) February 2010 (2) January 2010 (1) December 2009 (1) September 2009 (5) August 2009 (5) June 2009 (1) May 2009 (1) March 2009 (1) February 2009 (2) November 2008 (2) October 2008 (3) August 2008 (1) July 2008 (3) June 2008 (8) May 2008 (4) March 2008 (3) February 2008 (2) December 2007 (2) November 2007 (3) October 2007 (2) August 2007 (9) April 2007 (2) February 2007 (3) September 2006 (2) August 2006 (2) June 2006 (1) May 2006 (2) April 2006 (10) March 2006 (6) August 2005 (4) February 2004 (1) January 2004 (6) August 2003 (1)